รัฐดีเดย์คิกออฟวันนี้ โครงการกระตุ้นศก.
รัฐบาลเรียงคิวเปิดโครงการกระตุ้นเศรษฐกิจฐานรากกว่า 2.36 แสนล้านบาท
14 ก.ย. 2558

รัฐบาลเรียงคิวเปิดโครงการกระตุ้นเศรษฐกิจฐานรากกว่า 2.36 แสนล้านบาท 
รายงานข่าวจากทำเนียบรัฐบาล เปิดเผยว่า ในวันที่ 14 ก.ย.นี้ พล.อ.ประยุทธ์ จันทร์โอชา นายกรัฐมตรี จะเป็นประธานเปิดตัวมาตรการส่งเสริมความเป็นอยู่ของประชาชนผู้มีรายได้น้อย และมาตรการกระตุ้นการลงทุนขนาดเล็ก และจะมีการแถลงข่าวเรื่องการขับเคลื่อนมาตรการส่งเสริมความเป็นอยู่ของประชาชนผู้มีรายได้น้อย และมาตรการกระตุ้นการลงทุนขนาดเล็กของรัฐบาลทั่วประเทศ ซึ่งมาตรการทั้งหมดมีวงเงิน 1.36 แสนล้านบาท 
นอกจากนี้ ในวันที่ 18 ก.ย.นี้ นายสมคิด จาตุศรีพิทักษ์ รองนายกฯ จะเป็นประธานการเปิดตัวโครงการสินเชื่ออัตราดอกเบี้ยต่ำ หรือซอฟต์โลน 1 แสนล้านบาท เพื่อช่วยเหลือผู้ประกอบการเอสเอ็มอี โดยจะให้ธนาคารออมสินปล่อยกู้ให้แก่ธนาคารพาณิชย์นำเงินไปปล่อยกู้ต่อ